JUHATUSE **O T S U S**

|  |  |
| --- | --- |
| Tallinn | Kuupäev digiallkirjas nr 4-8/823 |

**Taotluse rahuldamise otsus**

1. Käesoleva otsuse on teinud Sihtasutus Keskkonnainvesteeringute Keskus (edaspidi *KIK*) keskkonnaministri 31. jaanuari 2020.a määruse nr 10 „Keskkonnaprogrammist toetuse andmise kord ja tingimused“ (edaspidi *määrus*) alusel.
2. Terviseamet (edaspidi *toetuse saaja*) esitas taotluse toetuse saamiseks projektile „Parasiitide riski maandamine, eeskätt pinnavett kasutavates veevärkides (eriti tulvaperioodidel) ja sinivetika toksiini ohu kindlakstegemine“ (edaspidi *projekt*). Projekti number E-toetuse keskkonnas on RES.4.10.24-0040.
3. Taotlusvooru eelarve võimaldab vastavalt hindepunktide alusel kujunenud pingereale taotluse rahuldada. Määruse § 37¹ alusel rahuldab KIK käesolevaga esitatud taotluse.
	1. Taotlus rahuldatakse vastavalt määruse § 37 lõikele 6 kõrvaltingimusega. Kõrvaltingimuse sisu: uuringu läbiviimisel tuleb kaasata ka pinnavee spetsialist, sest lõppraportis tuleb teha järeldusi ning anda hinnanguid lisaks joogiveele ka pinnaveekogude kvaliteedi ja seisundi kohta.
4. Projekti abikõlblike kulude kogusumma ja toetuse summa on kuni 176 802,12 eurot, toetuse määr on 100% projekti abikõlblike kulude kogusummast.
5. Projekti eesmärk, toetatavad tegevused, ajakava ja abikõlblikkuse periood on esitatud taotluses ja võimalikes toetuse saaja esitatud ja KIKi aktsepteeritud muudatustaotlustes. Määruse § 11 lõike 1 kohaselt lõpeb abikõlblikkuse periood 36 kuu möödumisel taotluse rahuldamise otsuse tegemisest.
6. Toetuse saaja on kohustatud projekti ellu viima vastavalt taotlusele ja selle kohta täiendavalt esitatud andmetele, mis olid taotluse hindamise aluseks ning järgima toetuse saajale määruses ja taotluse rahuldamise otsuses kehtestatud nõudeid.
7. Toetuse saaja on kohustatud projekti elluviimisel järgima määruse §-s 42 sätestatud kohustusi.
8. Lisaks on toetuse saaja vastavalt määruse § 37¹ lõike 2 punktile 9 kohustatud toetuse nõuetekohaseks kasutamiseks ja selle kontrollimise võimaldamiseks:
9. esitama kõik projekti dokumendid ja suhtlema KIKiga projekti puudutavates küsimustes E-toetuse keskkonna kaudu;
10. esitama KIKi kodulehel avaldatud vormil makseprognoosi hiljemalt kuue kuu jooksul käesoleva otsuse tegemisest ning kui prognoos on muutunud võrreldes esitatuga, esitama korrigeeritud makseprognoosi esimesel võimalusel.
11. KIK võib ka hiljem projekti elluviimise ajal kehtestada vastavalt haldusmenetluse seaduse § 53 lõike 1 punktile 4 käesolevat otsust täiendavaid kõrvaltingimusi toetuse nõuetekohaseks kasutamiseks ja selle kontrollimise võimaldamiseks.
12. Toetuse saaja on kohustatud projekti raames tööde ja teenuste hankimisel järgima määruse §-s 41 kehtestatud nõudeid.
13. Toetuse väljamaksmisel järgitakse määruse §-s 44 sätestatud korda.
14. Toetuse saaja esitab kuludokumendid ja makse aluseks olevate tingimuste täitmist tõendavad dokumendid E-toetuses. Määruse § 12 lõike 3 kohaselt ei saa KIK toetust välja maksta teostamata tööde või teenuste eest enne nende täielikku teostamist ja vastuvõtmist.
15. KIK võib peatada kuludokumendi menetlemise haldusmenetluse seaduse § 41 alusel.
16. Kui toetuse saaja ei järgi määruses või käesolevas otsuses ette nähtud nõudeid ja tingimusi, tunnistab KIK käesoleva otsuse vastavalt haldusemenetluse seaduse §-dele 53 ja 66 täielikult või osaliselt kehtetuks, vähendades vastavalt toetuse summat, ja nõuab juba välja makstud toetuse tagasi vastavalt keskkonnatasude seaduse §-le 59¹ ja määruse §-le 441.
17. Käesoleva otsuse saab vaidlustada 30 päeva jooksul selle kättesaamisest, esitades vaide KIKile või kaebuse halduskohtusse.

(allkirjastatud digitaalselt)

Andrus Treier

juhataja